ai4bharat/Pralekha huggingface dataset:
শিল্পওবাণিজ্যমন্ত্রক
উত্তর-পূর্বাঞ্চল রাবার উৎপাদনের কেন্দ্র হিসাবে উঠে আসবে : শ্রী পীযূষ গোয়েল
নয়াদিল্লি, ০৯ ডিসেম্বর, ২০২১
কেন্দ্রীয় বাণিজ্য, শিল্প, বস্ত্র, উপভোক্তা বিষয়ক এবং খাদ্য ও গণবন্টন মন্ত্রী শ্রী পীযূষ গোয়েল বলেছেন, উত্তর-পূর্বাঞ্চল আগামীদিনে রাবার উৎপাদন কেন্দ্র হিসাবে উঠে আসবে। তিনি জানান, কেন্দ্রীয় সরকার আগামী পাঁচ বছরের মধ্যে পূর্বের রাজ্যগুলিতে মোট ২ লক্ষ হেক্টর জমিতে রাবার বাগান করার পরিকল্পনা নিয়েছে। ভিডিও কনফারেন্সের মাধ্যমে আজ ‘গন্তব্য ত্রিপুরা – বিনিয়োগ সম্মেলন’ শীর্ষক অনুষ্ঠানে ভাষণ দিতে গিয়ে একথা জানান তিনি। কেন্দ্রীয় মন্ত্রী বলেন, ত্রিপুরায় ৩০ হাজার হেক্টর জমিতে রাবার চাষ হয়ে থাকে। ত্রিপুরা হ’ল দ্বিতীয় বৃহত্তম রাবার উৎপাদনকারী রাজ্য। এদিন কেন্দ্রীয় মন্ত্রী রাজ্যের রাবার বাগানগুলির সম্প্রসারণের ক্ষেত্রে কেন্দ্রের একাধিক সুবিধা গ্রহণের আহ্বান জানান।
উত্তর-পূর্বের ৭টি রাজ্যে ২ লক্ষ হেক্টর জমিতে রাবার বাগানের উন্নয়নের জন্য অটোমোটিভ টায়ার ম্যানুফ্যাকচারার্স অ্যাসোসিয়েশনের আওতাধীন ৪টি প্রধান টায়ার কোম্পানি ৫ বছরের মধ্যে ১ হাজার কোটি টাকা বিনিয়োগের উদ্যোগ নিয়েছে। এর জন্য চলতি বছরের মার্চ মাসে রাবার পর্ষদ এবং ‘আত্মা’র মধ্যে একটি সমঝোতাপত্র স্বাক্ষরিত হয়।
শ্রী গোয়েল বলেছেন, উত্তর-পূর্বাঞ্চলে অন্যতম প্রধান সম্পদ হ’ল বাঁশ চাষ। এক্ষেত্রে ত্রিপুরা আগামী দিনে দেশের অন্যতম ধূপকাঠি শিল্প কেন্দ্র হিসাবে উঠে আসতে পারে। প্রধানমন্ত্রী শ্রী নরেন্দ্র মোদীর ‘উত্তর-পূর্বকে ভারতের অষ্টলক্ষ্মী’ হিসাবে রূপান্তরিত করার আহ্বানের কথা উল্লেখ করে কেন্দ্রীয় মন্ত্রী জানান, সরকার উত্তর-পূর্বাঞ্চলে একাধিক কর্মসূচি রূপায়ণে অগ্রাধিকার দিয়েছে। ‘মেক ইন নর্থ-ইস্ট’ কর্মসূচি বাস্তবায়নের পদক্ষেপ নেওয়া হয়েছে বলেও তিনি উল্লেখ করেন।
কেন্দ্রীয় মন্ত্রী মুখ্যমন্ত্রী শ্রী বিপ্লব কুমার দেবের দক্ষ নেতৃত্বে ত্রিপুরার উন্নয়ন যাত্রার উচ্ছ্বসিত প্রশংসা করেন। তিনি বলেন, ত্রিপুরা সরকার ‘নিয়ত’, ‘নীতি’ এবং ‘নিয়ম’ – এই তিন ‘ন’কে অগ্রাধিকার দিয়েছে। শ্রী গোয়েল বলেন, ত্রিপুরা উত্তর-পূর্বাঞ্চলের চতুর্থ শিক্ষিত রাজ্য। এই রাজ্যে ১.৩৬ লক্ষ তাঁতশিল্পী রয়েছেন। এখানকার কাঁঠাল লন্ডনে রপ্তানি করা হয়। বিমান, রেল, সড়ক জলপথের মাধ্যমে ত্রিপুরা রাজ্যে উন্নত যোগাযোগ ব্যবস্থা গড়ে তোলা হচ্ছে। ৯৭২ কোটি টাকা ব্যয়ে আগরতলা – আখাউরা  আন্তঃসীমান্ত রেল প্রকল্প আগামী দিনে রপ্তানি বৃদ্ধিতে সাহায্য করবে। আগরতলা বিমানবন্দর উত্তর-পূর্বাঞ্চলের দ্বিতীয় ব্যস্ততম বিমানবন্দর হিসাবে উঠে আসার ফলে ত্রিপুরা উত্তর-পূর্বের প্রবেশদ্বার হিসাবে কাজ করবে বলেও জানান তিনি। বিনিয়োগের জন্য আহ্বানও জানান শ্রী গোয়েল। সিডিএস জেনারেল বিপিন রাওয়াতের আকস্মিক মৃত্যুতে শোক প্রকাশ ও সমবেদনা জানান।
CG/SS/SB
(Visitor Counter : 143
প্রধানমন্ত্রীরদপ্তর
দক্ষিণ কোরিয়ার রাষ্ট্রপতি মুন জায়ে-ইনের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নয়াদিল্লী, ২১ অক্টোবর, ২০২০
প্রধানমন্ত্রী শ্রী নরেন্দ্র মোদী আজ টেলিফোনে দক্ষিণ কোরিয়ার রাষ্ট্রপতি মুন জায়ে-ইনের সঙ্গে কথা বলেছেন।
কোভিড-১৯ মহামারীর বিরুদ্ধে লড়াই, আন্তর্জাতিক মূল্য শৃঙ্খলের বৈচিত্র্যের বিষয়ে, স্বচ্ছ উন্নয়ন কেন্দ্রিক ও আইনানুগ আন্তর্জাতিক ব্যবসা-বাণিজ্য এবং বিশ্ব বাণিজ্য সংস্থার গুরুত্বপূর্ণ ভূমিকার মতো আন্তর্জাতিক প্রসঙ্গগুলি নিয়ে উভয় নেতা পর্যালোচনা করেছেন।
তাঁরা দুজনে এই বিষয়গুলি সহ দ্বিপাক্ষিক সহযোগিতা বৃদ্ধির বিষয়ে পরস্পরের সঙ্গে যোগাযোগ বজায় রেখে চলার ক্ষেত্রে সহমত পোষণ করেছেন।
CG/CB/NS
(
সড়কপরিবহণওমহাসড়কমন্ত্রক
গ্রিন মহাসড়ক নীতির আওতায় প্রকল্পগুলির অবস্থা
নতুন দিল্লি, ২ ফেব্রুয়ারি,২০২২
গ্রিন মহাসড়ক  নীতি,২০১৫এর আওতায় মহাসড়কগুলিকে সবুজায়নের লক্ষ্যে দেশের সমস্ত জাতীয় মহাসড়ককে নিয়ে আসা হয়েছে। এই নীতির আওতায়, ৫১,১৭৮ কিলোমিটার দীর্ঘ ৮৬৯টি জাতীয় মহাসড়ক প্রকল্পে ২০২১ সালের ডিসেম্বর পর্যন্ত ২৪৪.৬৮ লক্ষ গাছ লাগানো হয়েছে।এর মধ্যে পশ্চিমবঙ্গে ২৬ টি প্রকল্পে ১৫৬৫.৪৭ কিলোমিটার দীর্ঘ সড়ক পথে ১০লক্ষ ৩হাজার গাছ লাগানো হয়েছে।
ভারতীয় রোড কংগ্রেসের নির্দেশিকা অনুসারে স্থানীয় আদিবাসীদের পছন্দ ভিত্তিক ,শোভনীয় এবং বিভিন্ন কৃষি জলবায়ু অঞ্চলের জন্য উপযোগী ছায়াযুক্ত গাছ লাগানো হয়েছে।
রাজ্যসভায় আজ এক প্রশ্নের লিখিত উত্তরে এ কথা জানিয়েছেন সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/SS
(Visitor Counter : 83
অর্থমন্ত্রক
সিবিডিটি-র পক্ষ থেকে ২০২১-২২ অ্যাসেসমেন্ট বর্ষে আয়কর রিটার্ন দাখিলের ক্ষেত্রে নতুন ফর্ম জারি
নয়াদিল্লি, ১ এপ্রিল, ২০২১
কেন্দ্রীয় প্রত্যক্ষ কর পর্ষদ  গত ৩১ মার্চ এক বিজ্ঞপ্তি মারফৎ ২০২১-২২ অ্যাসেসমেন্ট বর্ষের জন্য আয়কর রিটার্ন দাখিলের ক্ষেত্রে নতুন ফর্ম জারি করেছে। কোভিড মহামারীজনিত বর্তমান সঙ্কটজনক পরিস্থিতি এবং এই পরিস্থিতির প্রেক্ষিতে করদাতাদের সুবিধার্থে নতুন আয়কর রিটার্ন দাখিল ফর্মে গতবারের ফর্মের তুলনায় নগণ্য কিছু পরিবর্তন করা হয়েছে। অবশ্য, ১৯৬১-র আয়কর আইনে সংশোধনের ফলেই আয়কর রিটার্ন দাখিল ফর্মে এই পরিবর্তন বলে পর্ষদের পক্ষ থেকে জানানো হয়েছে।
আয়কর রিটার্ন ফর্ম-১  এবং আয়কর রিটার্ন ফর্ম-৪  পদ্ধতি অনুসরণ করে বিপুল সংখ্যক ক্ষুদ্র ও মাঝারি শ্রেণীর করদাতারা রিটার্ন দাখিল করে থাকেন। বার্ষিক ৫০ লক্ষ টাকা পর্যন্ত উপার্জনের ক্ষেত্রে ব্যক্তিবিশেষকে ‘সহজ’ ফর্ম দাখিল করতে হয়। অন্যদিকে, ব্যক্তিবিশেষ বাদেও হিন্দু আনডিভাইডেড ফ্যামিলি এবং লিমিটেড লায়াবিলিটি পার্টনারশিপ বাদে অন্যান্য সংস্থাগুলি আয়কর রিটার্ন দাখিলের ক্ষেত্রে ‘সহজ’ ফর্ম পূরণ করে থাকে। তবে, ‘সহজ’ ফর্ম দাখিল করার ক্ষেত্রেও বার্ষিক আয়ের ঊর্ধ্বসীমা ৫০ লক্ষ টাকা পর্যন্ত সীমিত রয়েছে। ব্যক্তিবিশেষ এবং হিন্দু আনডিভাইডেড ফ্যামিলিগুলির ক্ষেত্রে যাঁদের ব্যবস্তা বা অন্য কোনও পেশা থেকে আয়ের উৎস নেই তাঁদের আয়কর রিটার্ন ফর্ম-২ দাখিল করতে হয়। অন্যদিকে, ব্যবসা বা পেশাদারী কাজকর্মের মাধ্যমে যাঁদের উপার্জনের সংস্থান রয়েছে, তাঁদের আয়কর রিটার্ন ফর্ম-৩ দাখিল করতে হয়। হিন্দু আনডিভাইডেড ফ্যামিলি, অংশীদারিত্ব-ভিত্তিক সংস্থা, লিমিটেড লায়াবিলিটি পার্টনারশিপ  প্রভৃতি ক্ষেত্রে আয়কর দাখিল করা হয়ে থাকে ফর্ম-৫-এর মাধ্যমে। কোম্পানিগুলি আয়কর রিটার্ন ফর্ম-৬ পূরণ করে দাখিল করে। দাতব্য সংস্থা, রাজনৈতিক দল প্রভৃতির ক্ষেত্রে উপার্জন বাবদ আয়কর দাখিল হিসেবে ফর্ম-৭ জমা করে থাকে।
পর্ষদের পক্ষ থেকে জানানো হয়েছে, গত বছরের মতো এবারও আয়কর রিটার্ন ফর্ম দাখিল করার ক্ষেত্রে কোনও পরিবর্তন হয়নি। পরিবর্তীত আয়কর রিটার্ন ফর্ম নিম্নলিখিত লিঙ্কে ক্লিক করে দেখা যেতে পারে : http://egazette.nic.in/WriteReadData/2021/226336.pdf.
CG/BD/DM/…
(Visitor Counter : 163
উপ-রাষ্ট্রপতিরসচিবালয়
উপ রাষ্ট্রপতি নতুন ভারত গড়তে সিভিল সার্ভেন্টদের সক্রিয় ভুমিকা পালনের আহ্বান জানিয়েছেন
তাদের ব্যক্তিগত পেশাকে মিশন হিসাবে বিবেচনার কথা বলেন উপ রাষ্ট্রপতি
আজকের দিনে সুশাসন প্রদান সবথেকে বড় চাহিদা বলে উপ রাষ্ট্রপতি মনে করেন
তিনি বলেন পরিষেবা প্রদানের মাধ্যমেই সরকারকে মানুষ মনে রাখবে
অতিমারী সত্বেও বৃদ্ধি ও বিকাশের একাধিক সুযোগ রয়েছে বলে উপ রাষ্ট্রপতি মনে করেন
উপ রাষ্ট্রপতি এলবিএসএনএএর দু বছরের প্রশিক্ষণ শেষে, ভিডিও কনফারেন্সের মাধ্যমে বিদায়কালীন ভাষণে বক্তব্য রাখেন
নতুন দিল্লী, ০৭ই অগাস্ট, ২০২০
উপ রাষ্ট্রপতি শ্রী এম ভেঙ্কাইয়া নাইডু আজ তরুন আই এ এস আধিকারিকদের প্রতি, তাদের পেশাগত বৃত্তিকে মিশন হিসাবে বিবেচনার আহ্বান জানিয়েছেন। তিনি বলেন, দেশের দরিদ্র ও ধনী, পুরুষ ও মহিলা এবং গ্রাম ও শহরের মধ্যে সেতু বন্ধন করতে হবে। একই সঙ্গে নতুন ভারত গড়তে তাদের অতি সক্রিয় ভুমিকা পালন করতে হবে।
ভিডিও কনফারেন্সের মাধ্যমে ২০১৮ সালের আই এ এস আধিকারিকদের লাল বাহাদুর শাস্ত্রী ন্যাশানাল একাডেমী অফ এডমিনিস্ট্রেশনে দু বছরের প্রশিক্ষণ শেষের বিদায় সম্ভাষণে ভাষণ প্রসঙ্গে তিনি বলেন, প্রান্তিক মানুষদের আর্থ সামাজিক উন্নয়ন আধিকারিকদের মূল লক্ষ্য হতে হবে।
উপ রাষ্ট্রপতি, আধিকারিকদের মনে করিয়ে দেন যে সর্দার বল্লভভাই প্যাটেলের স্বপ্ন ছিল দারিদ্র্য ও বৈষম্যের বিরুদ্ধে লড়াই করে সিভিল সার্ভিস আধিকারিকরা নতুন দেশ গড়বে। সে দিকে তাকিয়ে আধিকারিকদের সৎ, দায়িত্ববান, নম্র,স্বচ্ছ , শৃংখলাবদ্ধ এবং গ্রহণযোগ্য হওয়ার আহ্বান জানান তিনি।
প্রাক্তন প্রধানমন্ত্রী লাল বাহাদুর শাস্ত্রীজীকে স্মরণীয় নেতা বলে উল্লেখ করে শ্রী নাইডু বলেন, তিনি সততা, একনিষ্ঠতা, নম্রতা, সহানুভূতি, কর্মদক্ষতা ও সাহসিকতার ক্ষেত্রে বিশেষ ছাপ রেখে গেছেন।
তরুন আধিকারিকদের শিখণ, চিন্তন এবং উদ্ভাবন চালিয়ে যাওয়ার আহ্বান জানান তিনি। শ্রী নাইডু আরও বলেন সুশাসন এই সময়ের চাহিদা।
উপ রাষ্ট্রপতি তাঁর ভাষণে বলেন সাংসদরা একাধিক নীতি এবং আইন প্রণয়ন করেন কিন্তু তৃণমূল স্তরে তা পৌছে দেওয়াই হলো আসল বিষয়।
পরিষেবা প্রদানের মাধ্যমেই সরকারের কাজ সাধারন মানুষ মনে রাখে। সে ক্ষেত্রে সরকারি আধিকারিকদের দায়িত্ব নিয়ে দ্রুততার সঙ্গে এই পরিষেবা সাধারন মানুষের কাছে পৌছে দিতে হবে।
সর্দার প্যাটেল দলবদ্ধভাবে কাজে বিশ্বাসী ছিলেন বলে উল্লেখ করে শ্রী নাইডু আধিকারিকদের সর্বস্তরের কর্মীদের নিয়ে কাজ করার আবেদন জানান।
প্রধানমন্ত্রী নরেন্দ্র মোদীর সংশোধন, সম্পাদন এবং রূপান্তরের মন্ত্র তাদের সুশাসন দিতে বিশেষভাবে উদ্বুদ্ধ করবে বলে উপ রাষ্ট্রপতি জানান।
আধিকারীরা যে কোনো রকম সমস্যায় পরলে গান্ধীজীর পথকে স্মরণ করার পরামর্শ দেন উপ রাষ্ট্রপতি। সেক্ষেত্রে তারা সঠিক পথের দিশা পাবেন বলে তিনি জানান।
বিশ্ব পরিস্থিতি দ্রুত বদল হচ্ছে, এই বদলের দিকে লক্ষ্য রেখে নিজেদের প্রস্তুত করার ওপর তিনি গুরুত্ব দেন।
আঞ্চলিক ভাষায় প্রশাসন চালানোর বিষয়ে তিনি জোর দিয়ে বলেন আধিকারিকরা প্রশিক্ষণের সময় যে আঞ্চলিক ভাষা শিখেছেন তা প্রশংসনীয়।
প্রতিষ্ঠানের প্রকাশিত প্রধানমন্ত্রী নরেন্দ্র মোদীর "মন কি বাত "এর সংকলন "সিক্সটি ফাইভ কনভারশেসান" এরও প্রকাশ করেন তিনি।
লাল বাহাদুর শাস্ত্রী ন্যাশনাল একাডেমী অফ এডমিনিস্ট্রেশনের নির্দেশক শ্রী সঞ্জীব চোপরা এবং অন্যান্য অধ্যাপকেরা আজকের অনুষ্ঠানে যোগ দেন।
CG/PPM
(Visitor Counter : 177
অর্থমন্ত্রক
৫ লক্ষ কোটি ডলারের অর্থনীতিতে পরিণত হতে গেলে বাণিজ্য-বান্ধব নীতি প্রয়োজন, বলা হ’ল অর্থনৈতিক সমীক্ষায়
নয়াদিল্লি, ৩১ জানুয়ারি, ২০২০
২০১৯-২০’র অর্থনৈতিক সমীক্ষায় বলা হ’ল ৫ লক্ষ কোটি ডলারের অর্থনীতিতে পরিণত হওয়ার ভারতের প্রত্যাশা নির্ভর করছে বাণিজ্য-বান্ধব নীতির ওপর, যাতে প্রতিযোগিতামূলক বাজারের ক্ষমতা বৃদ্ধি পায় এবং সম্পদ বৃদ্ধি পায়। সেই সঙ্গে, বিশেষ কোনও গোষ্ঠীর প্রতি পক্ষপাতিত্ব দূর হয়। কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ সংসদে ২০১৯-২০ অর্থনৈতিক সমীক্ষা পেশ করলেন। সমীক্ষায় বলা হয়েছে, ১৯৯১ সালের পর থেকে অর্থনৈতিক যেসব ঘটনা ঘটেছে, তা এর পক্ষে সাক্ষ্য বহন করছে। সমীক্ষায় আরও বলা হয়েছে, গঠনমূলক বিনির্মাণ বেড়েছে সংস্কারের পর থেকে। ১৯৯১-তে ভারতীয় অর্থনীতির যে উদারীকরণ হয়, তাতে বাজারে প্রতিযোগিতামূলক মনোবৃত্তি বৃদ্ধি পায়। গঠনমূলক বিনির্মাণ বাজারে নিয়ে আসে নতুন উদ্ভাবন, পুরনো প্রযুক্তির তুলনায় তা মানুষকে আরও ভালো করে পরিষেবা দিতে পাচ্ছে। বাজারে আসে নতুন নতুন সংস্থা, চালু সংস্থাগুলির সঙ্গে পাল্লা দিতে থাকে তারা। এই প্রতিযোগিতার ফলে কম দামে ক্রেতারা জিনিস পান। শেয়ার বাজারেও উদারীকরণের পর আমূল পরিবর্তন ঘটেছে। সেন্সেক্স বাড়ছে দ্রুতগতিতে। যেখানে ৫ হাজার পয়েন্ট পার হতে লেগেছিল ১৩ বছর, তা এখন বাড়ছে লাফিয়ে লাফিয়ে। উদারীকরণের আগে একেকটি সংস্থার নাম সূচক তালিকায় ৬০ বছরের জন্য থাকতো, এখন তা ১২ বছরে এসে দাঁড়িয়েছে। এত্যে প্রমাণ হয়, প্রতিদিন নতুন নতুন সংস্থা তৈরি হচ্ছে। ব্যাঙ্ক ও আর্থিক সংস্থার মতো নতুন ক্ষেত্র এই প্রথম সূচকে অন্তর্ভুক্ত হয়েছে। উৎপাদন শিল্পকে সরিয়ে উঠে এসেছে পরিষেবা ক্ষেত্র। সমীক্ষা অনুযায়ী, বিভিন্ন ক্ষেত্রের বৈচিত্র্য বাড়ছে। পরিষেবা ক্ষেত্রের অবদান অভূতপূর্বভাবে বৃদ্ধি পেয়েছে। বাণিজ্য-বান্ধব নীতির জায়গায় পক্ষপাতমূলক নীতি দেশের অর্থনীতিতে সম্পদ ধ্বংস করে। বেনামী সংস্থাগুলি এই নীতি থেকে ফায়দা তোলে। এমনকি, মূল্যবোধেরও অবক্ষয় ঘটে। ২০০৭-১০ – এর মধ্যে দেখা গেছে, সাধারণ মানুষের খরচে কিছু কিছু সংস্থা অস্বাভাবিক মুনাফা করেছে। কিন্তু ২০১১ সাল থেকে এইসব সংস্থাগুলির প্রতিপত্তি কমেছে। সমীক্ষায় বলা হয়েছে আরও স্বাভাবিক সম্পদের পক্ষপাতমূলক বন্টনে লাভবের চেয়ে ক্ষতি হয়েছে বেশি। উৎপাদনশীলতার বদলে সেই সম্পদ থেকে উল্টো পথে আয় করে নিয়েছে সংস্থাগুলি। এরাই ব্যাঙ্কের ঋণ শোধ করেনি, গ্রামোন্নয়নের নামে অনুসারি সংস্থা সৃষ্টি করে লোকসান দেখিয়েছে। ২০১৪ সালের পর থেকে ঐ একই সম্পদ প্রতিযোগিতামূলক বন্টনের দ্বারা ঐ পর্বের সমাপ্তি ঘটেছে, আর্থিক সচলতা বৃদ্ধি পেয়েছে। সমীক্ষায় বলা হয়েছে, ইচ্ছাকৃতভাবে ব্যাঙ্ক ঋণ পরিশোধ কেউ না করলে, তার ভার চাপে অন্যের উপর। তাতে আগ্রহী ব্যক্তিরাও লগ্নি বা নতুন উদ্যোগ করা থেকে পিছিয়ে যান।
CG/AP/SB
(Visitor Counter : 89
সামাজিকন্যায়ওক্ষমতায়নমন্ত্রক
দেশজুড়ে বৃদ্ধাবাস
নয়াদিল্লী, ১১ আগস্ট, ২০২১
সামাজিক ন্যায় ও ক্ষমতায়ণ মন্ত্রক দেশজুড়ে ৫৫১টি বৃদ্ধাবাস বা কন্টিনিউয়াস কেয়ার হোমের জন্য আর্থিক সহায়তা দিয়ে থাকে। অটল বয়ো অভ্যুদয় যোজনার আওতায় প্রবীণ নাগরিকদের জন্য সুসংহত কর্মসূচির অঙ্গ হিসেবে এই হোমগুলিতে সরকার সাহায্য করে। এই প্রকল্প অনুযায়ী সংশ্লিষ্ট হোমগুলির বাসিন্দাদের আয়ুষ্মান ভারত স্বাস্থ্য প্রকল্পে নাম নথিভুক্ত করতে বলা হয়েছে।
অটল বয়ো অভ্যুদয় যোজনার আওতায় পশ্চিমবঙ্গে ২৬টি, ত্রিপুরায় ৩টি এবং আসামে ৪০টি বৃদ্ধাবাসকে সাহায্য করা হয়।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সামাজিক ন্যায় ও ক্ষমতায়ণ প্রতিমন্ত্রী শ্রীমতী প্রতিমা ভৌমিক।
CG/CB /NS
(Visitor Counter : 115
পর্যটনমন্ত্রক
ভারতের সভাপতিত্বে জি২০-র দ্বিতীয় পর্যটন সংক্রান্ত কর্মীগোষ্ঠীর বৈঠক পশ্চিমবঙ্গের শিলিগুড়িতে আজ সফলভাবে সমাপ্ত হয়েছে
নয়াদিল্লি, ৩ এপ্রিল, ২০২৩
ভারতের সভাপতিত্বে জি২০-র দ্বিতীয় পর্যটন সংক্রান্ত কর্মীগোষ্ঠীর বৈঠক আজ সফলভাবে সমাপ্ত হয়েছে। পশ্চিমবঙ্গের শিলিগুড়িতে পয়লা থেকে তেশরা এপ্রিল পর্যন্ত এই বৈঠক আয়োজিত হয়। দুটি ভাগে বৈঠক হয়। একটি ছিল উদ্বোধনী পর্ব, অন্যটি কর্মীগোষ্ঠীর বৈঠক। এছাড়াও বিভিন্ন দ্বিপাক্ষিক আলোচনা ও দার্জিলিং-এ রাজ্যপালের বাসভবন ও বাতাসিয়া লুপ ঘুড়ে দেখা এবং ডিএইচআরএ প্রমোদ ভবন।
কর্মীগোষ্ঠীর বৈঠকের পাশাপাশি পয়লা এপ্রিল সুসংহত উন্নয়নের লক্ষ্যে রোমাঞ্চকর পর্যটন এক অন্যতম গুরুত্বপূর্ণ অঙ্গ শীর্ষক এক আলোচনাও আয়োজিত হয়। প্রতিনিধিরা রোমাঞ্চকর পর্যটনের ক্ষেত্রে বিভিন্ন সাফল্যের কাহিনী, সম্ভাবনা ও অন্যান্য বিষয় নিয়ে বিস্তারিত আলোচন করেন। ব্রিটেন, মেক্সিকো, কানাডা, জার্মানী, জাপান ও ব্রাজিলের প্রতিনিধিরা এই বৈঠকে যোগ দেন। প্রতিনিধিরা ঘুরে দেখেন চা বাগান, অংশ নেন চাঁদের আলোয় চা-পাতা তোলার কর্মসূচিতে।
উদ্বোধনী অনুষ্ঠানে উপস্থিত ছিলেন পর্যটন, সংস্কৃতি এবং উত্তরপূর্বাঞ্চল বিষয়ক মন্ত্রী শ্রী জি কিষাণ রেড্ডি ও সংখ্যালঘু দপ্তরের প্রতিমন্ত্রী শ্রী জন বার্লা।
কেন্দ্রীয় মন্ত্রী শ্রী জি কিষাণ রেড্ডি স্বাধীনতার শততম বর্ষ ২০৪৭ সালের মধ্যে ভারতের পর্যটন অর্থনীতি এক ট্রিলিয়ন ডলারে পৌঁছে দেওয়ার লক্ষ্যের কথা ঘোষণা করেন। তিনি বলেন, পর্যটন মন্ত্রক ইতিমধ্যেই জাতীয় পর্যটন নীতির খসড়া তৈরি করেছে। পর্যটনের বিভিন্ন দিকে উন্নয়নের পাশাপাশি এর সামগ্রিক বিকাশের দিকে নজর দেওয়া হয়েছে।
ইন্দোনেশিয়া, ব্রাজিল সহ সব সদস্য দেশগুলির প্রতিনিধিরা তাদের মতামত ও চিন্তা-ভাবনার কথা জানান।
পর্যটন সংক্রান্ত কর্মীগোষ্ঠীর বৈঠকের দ্বিতীয় অধিবেশনটি ছিল মূলত খোলামেলা আলোচনার। ৫টি মূল বিষয় এখানে মত-বিনিময় হয়। তুরস্ক, সৌদি আরব, অস্ট্রেলিয়া, ইন্দোনেশিয়া, সবুজ পর্যটন, ডিজিটালাইজেশন, দক্ষতা, পর্যটন ক্ষেত্রে এমএমএমই এবং পর্যটন স্থল ব্যবস্থাপনা সংক্রান্ত উপস্থাপনা পেশ করে।
বৈঠকের শেষে ভারতের তরফে জি২০-র সদস্য দেশগুলি, আমন্ত্রিত দেশ ও বিভিন্ন আন্তর্জাতিক সংস্থার প্রতিনিধিদের প্রতি ধন্যবাদ জ্ঞাপন করা হয়।
কর্মসূচির অন্যদিকে রোমাঞ্চকর পর্যটন নিয়ে বিশেষ আলোচনা হয়। বিভিন্ন গ্রামগুলিকে রোমাঞ্চকর পর্যটনের ক্ষেত্র হিসেবে গড়ে তোলার জন্য যেসব চ্যালেঞ্জ রয়েছে তা নিয়েও মত-বিনিময় করা হয়।
প্রতিনিধিরা ডিএইচআর-এ করে ঘুম স্টেশন থেকে দার্জিলিং স্টেশন পর্যন্ত প্রমোদ ভ্রমণ করেন। ঘুড়ে দেখেন বাতাসিয়া লুপ এবং যুদ্ধ স্মারক। দেশের সর্বোচ্চ রেল স্টেশন হল ঘুম।
প্রতিনিধিরা রাজভবনে পশ্চিমবঙ্গের রাজ্যপাল ডঃ সি ভি আনন্দ বোসের সঙ্গে সাক্ষাৎ করেন। সন্ধ্যায় দার্জিলিং-এর চৌরাস্তায় এক মনোজ্ঞ সাংস্কৃতিক অনুষ্ঠানে অংশ নেন। প্রতিনিধিদের জন্য একটি যোগাসনের অধিবেশনের আয়োজন করা হয়।
পর্যটন মন্ত্রক প্রতিনিধিদের দার্জিলিং ও শিলিগুড়িতে স্থানীয় শিল্পকলার সঙ্গে পরিচিত করায়। দার্জিলিং-এর হিমালয়ান মাউন্টেনিয়ারিং ইন্সটিটিউট বৈঠকের সময় মল রোডে তাদের বিভিন্ন সাজ-সরঞ্জামের একটি প্রদর্শনীর আয়োজন করে। পর্যটন মন্ত্রক প্রতিনিধিদের স্মারক হিসেবে পশ্চিবঙ্গের বিভিন্ন হস্তশিল্প যেমন বর্ধমানের কাঠের পেঁচা, বাঁকুড়ার ডোকরা, কালিম্পং-এর চিতপোর আট্টার-এর মতো সামগ্রী তুলে দেন।
PG/PM/NS
(Visitor Counter : 102
বৈদ্যুতিন ও তথ্যপ্রযুক্তি মন্ত্রক
নাগরিকরা এখন হোয়াটসঅ্যাপের মাধ্যমে 'মাই গভ' হেল্প ডেস্ক থেকে ডিজি লকার পরিষেবাগুলি অ্যাক্সেস করতে পারবেন
নাগরিকরা এখন ডিজি লকারে নথিও ডাউনলোড করতে পারবেন, যেমন, প্যান কার্ড, ড্রাইভিং লাইসেন্স, গাড়ির নিবন্ধন শংসাপত্র প্রভৃতি
হোয়াটসঅ্যাপে 'মাই গভ' হেল্পডেস্ক প্রধানমন্ত্রী শ্রী নরেন্দ্র মোদীর ডিজিটাল ইন্ডিয়া এবং জীবনযাত্রার সহজ দৃষ্টিভঙ্গিকে আরও এগিয়ে নিয়ে যাবে
নতুন দিল্লি, ২৩ মে, ২০২২
সরকারি পরিষেবা গুলির সুবিধা সহজে গ্রহণযোগ্য, স্বচ্ছ এবং সহজ করার জন্য 'মাই গভ' হেল্পডেস্ক তৈরি করা হয়েছে। যেখানে নাগরিকরা ডিজিটাল পরিষেবার সুযোগ নিতে এবার হোয়াটসঅ্যাপের মাধ্যমে 'মাই গভ' হেল্প ডেস্ক ব্যবহার করতে সক্ষম হবেন। সহজে অ্যাক্সেসও করতে পারবেন। যার মধ্যে রয়েছে তাঁদের ডিজিলকার অ্যাকাউন্ট তৈরি ও প্রমাণীকরণ। এছাড়াও নথি ডাউনলোড করা। যেমন, প্যান কার্ড, ড্রাইভিং লাইসেন্স, গাড়ির নিবন্ধন শংসাপত্র প্রভৃতি। এসবই হবে হোয়াটসঅ্যাপের মাধ্যমে।
মাননীয় প্রধানমন্ত্রী শ্রী নরেন্দ্র মোদীর নেতৃত্বে সরকার ডিজিটাল ইন্ডিয়ার মাধ্যমে 'জীবনযাত্রা সহজ' করার জন্য কাজ করে চলেছে। এরই প্রেক্ষাপটে এবার হোয়াটসঅ্যাপে 'মাই গভ' হেল্প ডেস্ক হলো নাগরিকদের জন্য সরকারি পরিষেবা নিশ্চিত করার একটি বড় পদক্ষেপ।
'মাই গভ' হেল্পডেস্ক এখন ডিজিলকার পরিষেবাগুলি দিয়ে কাজ শুরু করে। যা নাগরিকদের সহায়তা করতে সক্ষম। শুধু তাই নয়, নিম্নলিখিত নথিগুলি তাঁরা সহজে অ্যাক্সেস করতে পারবেন।
১) প্যান কার্ড
২) ড্রাইভিং লাইসেন্স
৩) সিবিএসসি'র দশম শ্রেণী উত্তীর্ণ শংসাপত্র
৪) মোটর গাড়ির নিবন্ধন শংসাপত্র বা আর সি
৫) দু'চাকার গাড়ির ইন্সুরেন্স পলিসি
৬) দশম শ্রেণীর মার্কশিট
৭) দ্বাদশ শ্রেণীর মার্কশিট
৮) বীমা পলিসির নথিপত্র
সারাদেশের হোয়াটসঅ্যাপ ব্যবহারকারীরা কেবল নমস্তে বা হাই বা ডিজি লকার লিখে 'চ্যাটবট' টি ব্যবহার করতে পারবেন। এই হোয়াটসঅ্যাপ নম্বরটি হচ্ছে- +৯১ ৯০১৩১৫১৫১৫
২০২০ সালের মার্চ মাসে চালু হওয়ার পর থেকে হোয়াটসঅ্যাপে 'মাই গড' হেল্পডেস্ক  করোনা সম্পর্কিত তথ্য প্রদান করত। করোনা অতিমারির বিরুদ্ধে লড়াই করার জন্য এটি একটি গুরুত্বপূর্ণ উপকরণ হিসেবে কাজ করেছে। করোনা প্রতিষেধক টিকা নেওয়ার জন্য স্লট বুকিং থেকে শুরু করে ভ্যাকসিন নেওয়ার শংসাপত্র ডাউনলোড, সবই এর মাধ্যমে হোত। এ পর্যন্ত ৮০ মিলিয়নেরও বেশি মানুষ এই হেল্পডেস্ক এর সুবিধা নিতে পেরেছেন। এ যাবদ ৩৩ মিলিয়নের বেশি ভ্যাকসিন শংসাপত্র ডাউনলোড করা হয়েছে। তাছাড়া সারাদেশে লক্ষ লক্ষ টিকা নেওয়ার অ্যাপোয়েন্টমেন্ট বুক করা হয়েছে।
এবার ডিজিলকারের নতুন সংযোজন হিসাবে হোয়াটসঅ্যাপের মাধ্যমে 'মাই গভ' চ্যাটবট তৈরির উদ্দেশ্য হচ্ছে নাগরিকদের জন্য প্রশাসনিক সহায়তা তৈরি করা।
এ পর্যন্ত প্রায় একশ মিলিয়নের বেশি মানুষ ডিজিলকারে নিবন্ধিত হয়েছেন। হোয়াটসঅ্যাপের মাধ্যমে এই পরিষেবাটি নাগরিকদের আরও সহায়তা করবে। যা প্রধানমন্ত্রী শ্রী নরেন্দ্র মোদীর দৃষ্টিভঙ্গি অর্থাৎ জনসাধারণের কাছে সরকারি পরিষেবা সহজে প্রদান করার সাথে সম্পর্কিত।
CG/ SB
(Visitor Counter : 193
কর্মী, জন-অভিযোগএবংপেনশনমন্ত্রক
লালবাহাদুর শাস্ত্রী জাতীয় প্রশাসনিক অ্যাকাডেমিতে ৯৫ তম ফাউন্ডেশন কোর্সের সমাপ্তি অনুষ্ঠানে কেন্দ্রীয় মন্ত্রী ডঃ জীতেন্দ্র সিং-এর বক্তব্য
নতুন দিল্লি, ১৮ ডিসেম্বর, ২০২০
কেন্দ্রীয় উত্তর-পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রীর দপ্তর, কর্মীবর্গ, গণ অভিযোগ, পেনশন, আনবিক ও মহাকাশ দপ্তরের প্রতিমন্ত্রী ডঃ জীতেন্দ্র সিং আজ বলেছেন, সুশাসনের জন্য প্রধানমন্ত্রী নরেন্দ্র মোদীর দৃষ্টিভঙ্গি মিশন কর্মযোগী এবং দেশের সিভিল সার্ভিসের জন্য চালু করা ‘আরম্ভ’-এর মতো নতুন উদ্যোগ গ্রহণের মধ্যে দিয়ে প্রতিফলিত হয়েছে। লালবাহাদুর শাস্ত্রী জাতীয় প্রশাসনিক অ্যাকাডেমিতে ৯৫ তম ফাউন্ডেশন কোর্সের সমাপ্তি অনুষ্ঠানের ভাষণে একথা জানান তিনি।
এই ফাউন্ডেশন কোর্সে এবার মোট ৪২৮ জন কর্মকর্তা প্রশিক্ষণার্থীদের মধ্যে ১৩৬ জন মহিলা রয়েছেন। শ্রী সিং বলেন, কর্মক্ষেত্রে মহিলাদের ক্ষমতায়নের প্রবণতা গত ৬-৭ বছরে বৃদ্ধি পেয়েছে। তিনি এও বলেন যে ইঞ্জিনিয়ারিং প্রেক্ষাপট থেকে ২৪৫ জন কর্মকর্তা এবার এই পাঠক্রমে প্রশিক্ষণ নিয়েছেন। তাঁদের উপস্থিতি সুশাসনের পথ দীর্ঘায়িত করবে এবং সরকারের আয়ুষ্মান ভারত, মাটির স্বাস্থ্য পরীক্ষার জন্য কার্ড বিলির মতো জন কল্যাণমূলক কর্মসূচী বা অন্তর্দেশীয় জলপথ সম্পর্কে প্রচারের বিষয়ে বিশেষ গুরুত্ব পাবে বলে তিনি জানান।
ডঃ জীতেন্দ্র সিং বলেন, এই আধিকারিকদের নতুন ভারত গঠনের সুযোগ রয়েছে। প্রধানমন্ত্রী নরেন্দ্র মোদী এই নতুন ভারত গঠনের ভিত্তি স্থাপন করেছেন। তিনি স্মরণ করিয়ে দেন যে গত ৫-৬ বছরে ভারতে আমলাতন্ত্রকে নতুন দিক নির্দেশনার জন্য প্রধানমন্ত্রী একের পর এক নতুন উদ্ভাবনীমূলক কর্মসূচী গ্রহণ করেছেন। শ্রী সিং বিশেষভাবে উল্লেখ করেন যে আইএএস আধিকারিকদের কর্মজীবনের শুরুতে কেন্দ্রীয় সরকারের বিভিন্ন দপ্তরে সহকারি সচিব হিসেবে তিন মাস কাজ করার সুযোগ, তাঁদের দক্ষতা বৃদ্ধিতে বিশেষ সাহায্য করবে।
ডঃ জীতেন্দ্র সিং কর্মযোগী মিশনের উদ্দেশ্য ব্যাখ্যা করতে গিয়ে বলেন, এই ৯৫ তম ফাউন্ডেশন কোর্সে অনলাইন ভিত্তিক পাঠক্রমের সুযোগ রয়েছে। তিনি এই পাঠক্রমে সামাজিক বিষয়গুলিকে অন্তর্ভুক্ত করার জন্য উচ্ছ্বসিত প্রশংসা করেন। শ্রী সিং বলেন, এই বিষয়গুলি হলো লিঙ্গ, শিশু, ভিন্নভাবে সক্ষম, নগর ভিত্তিক শ্রমশক্তি। তিনি বলেন, সরকারি কর্মচারীদের রূপান্তরকারী নেতৃত্বদানে সক্ষম করে তোলা এবং বিভিন্ন বিভাগ ও কর্ম ক্ষেত্রে নির্বিঘ্নে কাজ সম্পন্ন করে তোলার মতো দক্ষ হিসেবে গড়ে তুলতে ২০১৯ সালে ৯৪ তম ফাউন্ডেশন কোর্সের অঙ্গ হিসেবে কমন ফাউন্ডেশন কোর্স নামে ‘আরম্ভ’ পাঠক্রম চালু করা হয়েছিল। এবছর এই ফাউন্ডেশন কোর্সটি শুরু হয় ১২ই অক্টোবর থেকে। করোনা মহামারীর কারণে এবছরের বিষয়ভিত্তিক অনুশীলন পর্ব – ‘আরম্ভ ২০২০’ অনুষ্ঠিত হয় ১৪ থেকে ৩১শে অক্টোবর পর্যন্ত। এখানে বিভিন্ন বিশেষজ্ঞ এবং বিশ্বের চিন্তনশীল ব্যক্তিত্ব তাঁদের চিন্তা ভাবনা এবং জ্ঞান ভাগ করে নেন। এবছরের থিম হিসেবে বাছা হয়েছিল “ভারত সরকার @ ১০০”।
এদিন অনুষ্ঠানে লালবাহাদুর শাস্ত্রী জাতীয় প্রশাসনিক অ্যাকাডেমির অধিকর্তা ডঃ সঞ্জীব চোপড়া বক্তব্য রাখেন। অনুষ্ঠানে ডঃ জীতেন্দ্র সিং রাষ্ট্রপতি স্বর্ণ পদক জয়ী এবং সেরা আধিকারিক প্রশিক্ষণার্থীদের শংসাপত্র প্রদান করেন। এর পাশাপাশি মুসৌরির চার্লিভিলে সরকারি প্রাথমিক বিদ্যালয়ের ভিত্তিপ্রস্তর স্থাপন করেন। আধিকারিকদের তৈরি করা একটি স্বল্প দৈর্ঘ্যের চলচ্চিত্র এদিন অনুষ্ঠানে পরিবেশিত হয়।
স্বাস্থ্যওপরিবারকল্যাণমন্ত্রক
সারা দেশে কোভিড-১৯ টিকাকরণ মহড়া
টিকাকরণ মহড়া পর্যালোচনায় দিল্লির দুটি হাসপাতাল ঘুরে দেখলেন ডাঃ হর্ষবর্ধন
নয়াদিল্লি, ০২ জানুয়ারি, ২০২১
কোভিড-১৯ টিকাকরণ সুষ্ঠুভাবে পরিচালনার জন্য মহড়ার বিভিন্ন দিক খতিয়ে দেখতে কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন আজ দিল্লির দুটি টিকাকরণ কেন্দ্র ঘুরে দেখেন। প্রথমে তিনি সাহদারাতে জিটিবি হাসপাতাল ঘুরে দেখেন। পরে, দরিয়াগঞ্জে আর্বান প্রাইমারী হেলথ সেন্টারে যান।
প্রকৃত টিকাকরণ অভিযানের পূর্বে স্বাস্থ্য ও পরিবার কল্যাণ মন্ত্রক আজ দেশের ২৮৫টি কেন্দ্রে মহড়া চালায়। কোভিড-১৯ টিকাকরণের বিভিন্ন দিক খতিয়ে দেখতে ও সুষ্ঠুভাবে পরিকল্পনা কার্যকর করতে এই মহড়া অভিযানের আয়োজন করা হয়। খুব শীঘ্রই কোভিড-১৯ টিকাকরণ শুরু হবে বলে মনে করা হচ্ছে।
দেশের সমস্ত রাজ্য ও কেন্দ্রশাসিত অঞ্চলের ১২৫টি জেলায় মহড়া টিকাকরণ পরিচালিত হয়েছে। শহর ও গ্রামাঞ্চলের হাসপাতালগুলিকেও এই মহড়া অভিযানে সামিল করা হয়। দুর্গম ও প্রত্যন্ত অঞ্চলে টিকাকরণের কাজ সুষ্ঠুভাবে সম্পন্ন করতেই এই আগাম প্রস্তুতি।
জিটিবি হাসপাতালে প্রস্তুতির ব্যাপারে সন্তোষ প্রকাশ করে ডাঃ হর্ষবর্ধন বলেন, সমগ্র টিকাকরণ প্রক্রিয়া সুচারুরূপে এগিয়ে চলেছে। এজন্য কর্মীদের প্রশিক্ষণ ও অন্যান্য বিষয়ে সচেতন করে তোলার কাজ চলছে। প্রতিটি পুঙ্খানুপুঙ্খ বিষয়ে সমান অগ্রাধিকার দিতে সংশ্লিষ্ট সবপক্ষের সঙ্গে বিস্তারিত আলাপ-আলোচনার পর টিকাকরণ সংক্রান্ত সুনির্দিষ্ট নীতি-নির্দেশিকা জারি করা হয়েছে। কেন্দ্রীয় ও রাজ্য সরকারগুলির আধিকারিকদের পাশাপাশি, সংশ্লিষ্ট বিভিন্ন পক্ষের অন্তহীন প্রচেষ্টার প্রশংসা করে স্বাস্থ্য মন্ত্রী টিকাকরণের বিরাট এই কর্মযজ্ঞ সফল করে তুলতে গত কয়েক মাসে সংশ্লিষ্ট সকলের সক্রিয় উদ্যোগের প্রশংসা করেন।
দেশের প্রত্যন্ত অঞ্চলেও টিকা পৌঁছে দেওয়ার বিষয়টি সুনিশ্চিত করার জন্য যাবতীয় প্রস্তুতি সম্পর্কে ডাঃ হর্ষবর্ধন বলেন, সমাজের শেষ প্রান্তে দাঁড়িয়ে থাকা মানুষটির কাছেও টিকা পৌঁছে দিতে হিমঘর পরিকাঠামোয় লক্ষ্যণীয় অগ্রগতি করা হয়েছে। এমনকি, পর্যাপ্ত সংখ্যায় সিরিঞ্জ ও অন্যান্য পরিবহণের বিষয়গুলিও সুনিশ্চিত করা হয়েছে।
কোভিড-১৯ টিকার সুরক্ষা ও কার্যক্ষমতা সম্পর্কে সাধারণ মানুষকে যে কোনও ধরনের গুজব ও বিভ্রান্তির ক্ষেত্রে সচেতন থাকার আবেদন জানিয়ে ডাঃ হর্ষবর্ধন সোশ্যাল মিডিয়ায় টিকা পার্শ্ব প্রতিক্রিয়া সম্পর্কে যে বিভ্রান্তি ছড়ানো হচ্ছে, তা খারিজ করে দেন। এই প্রেক্ষিতে তিনি গণমাধ্যমগুলিকে খবর প্রচার বা প্রকাশের ক্ষেত্রে আরও দায়িত্ববোধের পরিচয় দেওয়ার পরামর্শ দেন।
টিকাকরণের বিরাট এই কর্মযজ্ঞ সুষ্ঠুভাবে পরিচালনার ক্ষেত্রে দেশের সক্ষমতা সম্পর্কে যাবতীয় সন্দেহের নিরাসন করে ডাঃ হর্ষবর্ধন বলেন, ভারত বিশ্বের অন্যতম বৃহৎ টিকাকরণ কর্মসূচি পরিচালনা করছে। এ সম্পর্কে তিনি আরও বলেন, সর্বজনীন টিকাকরণ কর্মসূচির সফল রূপায়ণে ভারতের প্রচেষ্টা সারা বিশ্বে প্রশংসিত হয়েছে। তিনি বলেন, ভারত ইতিমধ্যেই সাফল্যের সঙ্গে পোলিও, রুবেলা ও হামের টিকাকরণ পরিচালনা করেছে।
ডাঃ হর্ষবর্ধন জোর দিয়ে বলেন, ভারতের সুপরিকল্পিত ও প্রয়োজন মোতাবেক পদক্ষেপগুলি সারা বিশ্বে প্রশংসিত হয়েছে। প্রধানমন্ত্রী শ্রী নরেন্দ্র মোদীর সুদক্ষ নেতৃত্বে ভারত কোভিড সংক্রমণ ও প্রতিরোধের ক্ষেত্রে নজরদারি, নমুনা পরীক্ষা ও চিকিৎসা পরিষেবার দিক থেকে লৌহ কঠিন মানসিকতার পরিচয় দিয়েছে। এর ফলস্বরূপ, বর্তমানে ভারতে করোনায় সুস্থতার এবং মৃত্যু হার বিশ্বে অন্যতম সর্বনিম্ন।